Suresh 99 Views
మాల్యా గోవా విల్లా మరోసారి వేలం!
ముంబై, సెప్టెంబరు 19: 17 మంది బ్యాంకర్ల కూటమికి పారిశ్రామికవేత్త విజ§్‌ుమాల్యా చెల్లించాల్సిన రుణబకాయిలను రికవరీకోసం ఎస్‌బిఐ ఆధ్వర్యంలో కింగ్‌ఫిషర్‌ గోవా నివాసాన్ని వేలం వేస్తున్నారు. బేస్‌ధరను 85.29 కోట్లు రూపాయలుగా అంచనావేసారు. ఉత్తరగోవాలోని కాండొలిమ్‌ బీచ్‌లో అక్టో బరు 19వ తేదీ ఈవిల్లాను వేలం వేయాలని నిర్ణయించారు. ఈ విల్లాలో అత్యాధునిక విలాసవంతమైన విభాగాలున్నాయి. భవనాలతోపాటుపంపింగ్‌ వ్యవస్థలు,స్విమ్మింగ్‌ పూల్స్‌,విద్యుత్‌ వైరింగ్‌ పైపింగ్‌ మొత్తం అన్ని వ్యవస్థలను వేలం వేయాలని నిర్ణయించారు. ఎస్‌బిఐ క్యాప్‌ట్రస్టీ ఈ వేలం నిర్వహి స్తుంది. బిడ్డర్లు విల్లాను ఈనెల 26,27 తేదీల్లోను, అక్టోబరు ఐదారు తేదీల్లో తనిఖీ చేసుకోవచ్చని వివరించింది. ఆరువేల కోట్ల రూపాయల రుణాలఎగవేతకు సంబంధించిన ఆరోపణలు ఎదు ర్కొంటున్న మాల్యా ఈ స్థిరనివాసం 12,350 చదరపు మీటర్ల విస్తీర్ణంలోఉంది. జరిమానాలు, వడ్డీతోపాటుగా ఎస్‌బిఐ, పిఎన్‌బి, ఐడిబిఐబ్యాంకు, బ్యాంక్‌ఆఫ్‌ బరోడా, అలహాబాద్‌బ్యాంకు, ఫెడరల్‌ బ్యాంకు, యాక్సిస్‌బ్యాంకులకు మాల్యా ఎక్కువ మొత్తం చెల్లించాల్సి ఉంది. విల్లాను ఈఏడాది మే 13వ తేదీనే స్వాధీనం చేసుకున్న బ్యాంకర్లు కొంతమేర న్యాయపోరాటం చేయాల్సి వచ్చింది. ఈ స్థిరాస్థిపై యునైటెడ్‌ స్పిరిట్స్‌ లీజు హక్కులున్నాయంటూ పోరాటం చేసింది.